techiaith/cofnodycynulliad_en-cy huggingface dataset:
English: Welcome, everybody, to the latest meeting of the Health, Social Care and Sport Committee here in the National Assembly for Wales. Under item 1, I welcome first of all my fellow members of this committee. I can announce that we've received apologies from Lynne Neagle, and Jenny Rathbone is here as a substitute. Welcome, Jenny. Everybody will be aware that this meeting is bilingual. Headphones can be used for simultaneous translation from Welsh to English on channel 1, or for amplification on channel 2. I remind people to either turn off their mobile phones and any other electronic equipment or switch them to silent, and I let you know that in the event of a fire alarm, directions from the ushers should be followed.
Welsh: Croeso i bawb i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. O dan eitem 1, fe allaf estyn croeso yn gyntaf oll i fy nghyd-aelodau o'r pwyllgor yma. Fe allaf bellach gyhoeddi ein bod ni wedi derbyn ymddiheuriad gan Lynne Neagle, ac mae Jenny Rathbone yma yn dirprwyo yn ei lle. Felly, croeso, Jenny. Bydd pawb yn ymwybodol bod y cyfarfod yn ddwyieithog. Gellid defnyddio clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2. Fe allaf atgoffa pobl i naill ai ddiffodd eu ffonau symudol ac unrhyw gyfarpar electronig arall neu eu rhoi ar y dewis tawel, a hefyd hysbysu pobl y dylid dilyn cyfarwyddiadau'r tywyswyr os bydd larwm tân yn canu.
English: With those few words of introduction, we move on to item 2, which is the scrutiny of the parliamentary review of health and social care - this wonderful report that's come before us - 'The Parliamentary Review of Health and Social Care in Wales: A Revolution from Within - Transforming Health and Care in Wales'. We've had the meetings and we've had the different speeches on this subject, and this is a scrutiny session. So, I'm very pleased to welcome Dr Ruth Hussey, chair of the review, Dr Jennifer Dixon, panel member, Eric Gregory, another panel member, and also Professor Keith Moultrie, a panel member. So, with your permission - we have just over an hour - we'll go into a series of questions. We'll try to go through everything that's in your report, and perhaps a couple of things that aren't in the report. We'll start with the first questions from Caroline Jones.
Welsh: Gyda chymaint â hynny o ragymadrodd, rydym ni'n symud ymlaen i eitem 2, ac rydym ni'n craffu ar yr adolygiad seneddol o iechyd a gofal cymdeithasol - yr adroddiad bendigedig yma sydd wedi dod gerbron - 'Yr Adolygiad Seneddol o Iechyd a Gofal Cymdeithasol yng Nghymru: Chwyldro o'r Tu Mewn - Trawsnewid Iechyd a Gofal yng Nghymru'. Rydym ni wedi cael y cyfarfodydd ac rydym ni wedi cael gwahanol areithiau hefyd ar y pwnc, a dyma sesiwn graffu. Felly, rwy'n falch iawn i allu croesawu Dr Ruth Hussey, cadeirydd yr adolygiad, Dr Jennifer Dixon, aelod o'r panel, Eric Gregory, aelod arall o'r panel, a hefyd yr Athro Keith Moultrie, aelod o'r panel. Felly, gyda'ch caniatâd - mae gyda ni dros ryw awr - fe awn ni i mewn i res o gwestiynau. Fe fyddwn ni'n trio mynd trwy bopeth sydd yn eich adroddiad, ac efallai ambell i beth sydd ddim yn yr adroddiad. Fe gawn ni ddechrau gyda'r cwestiynau cyntaf o dan ofal Caroline Jones.
English: Thank you very much for the invitation to be here today.
Welsh: Diolch yn fawr iawn am y gwahoddiad i fod yma heddiw.
English: It's time to move on to the next section, and Rhun has the questions.
Welsh: Mae'n amser symud ymlaen i'r adran nesaf, sydd o dan ofal Rhun ap Iorwerth.
English: Going over some of the same ground - but I do hope that I will be taking a slightly different approach - I am interested in the process of planning the new models. I think you will need to be careful in answering this question, but I'll give you an example of something that's happening in Wales now, and how things could be different in implementing what you have recommended. The example I'm going to give is what's happening in Hywel Dda. You don't have to refer specifically to that area, but there is consultation ongoing there on how to deliver hospital services, to all intents and purposes, in that part of Wales. You have a Government saying, 'Well, it's up to them what they do.' You have the public who are unhappy with some of the recommendations put forward, and it's not as though it brings social care into the picture at all. Would that kind of consultation happen in the future in that way if you had your way?
Welsh: A rhywfaint o fynd dros yr un tir - ond rydw i'n gobeithio fy mod i'n mynd lawr trywydd ychydig bach yn wahanol - mae gennyf i ddiddordeb yn y broses o gynllunio'r modelau newydd. Rydw i'n meddwl y byddech chi eisiau bod yn ofalus, ond mi wnaf i roi enghraifft i chi o rywbeth sy'n digwydd yng Nghymru rŵan, a sut y byddai pethau o bosib yn wahanol o weithredu'r hyn rydych chi'n ei argymell. Yr enghraifft rydw i am ei rhoi ydy beth sy'n digwydd yn Hywel Dda. Nid oes yn rhaid i chi gyfeirio'n uniongyrchol at y fanno, ond mae yna ymgynghori yn y fan honno ar sut i ddelifro gwasanaethau ysbyty, i bob pwrpas, yn y rhan yna o Gymru. Mae gennych chi Lywodraeth yn dweud, 'Wel, mae hi fyny iddyn nhw beth maen nhw'n ei wneud.' Mae gennych chi'r cyhoedd sydd ddim yn hapus efo rhai o'r argymhellion sy'n cael eu gwneud, ac nid yw fel petai o yn dod â gofal cymdeithasol i mewn i'r darlun o gwbl. A fyddai'r math yna o ymgynghoriad yn digwydd yn y dyfodol, yn y ffordd yna, pe baech chi'n cael eich ffordd eich hunain?
English: Moving on, the next questions are from Julie. Some of these issues have been answered already, because the answers have been so comprehensive. But, Julie.
Welsh: Yn symud ymlaen, mae'r cwestiynau nesaf o dan ofal Julie. Mae rhai o'r pethau yma wedi cael eu hateb eisoes, gan fod yr atebion wedi bod mor gynhwysfawr. Ond, Julie.
English: Thank you very much. Thank you to Dr Hussey and her fellow panel members for your evidence this morning, for all your hard work and for this wonderful report. You'll also receive a transcript of the discussions this morning to check for factual accuracy. So, with those few words, thank you very much to the four of you.
Welsh: Diolch yn fawr iawn i chi. Diolch yn fawr i Dr Hussey a'i chyd-banelwyr am eich tystiolaeth y bore yma, am eich holl waith caled ac am yr adroddiad bendigedig yma. Fe fyddwch chi hefyd yn derbyn trawsgrifiad o'r trafodaethau yma y bore yma er mwyn i chi wirio ei fod yn ffeithiol gywir. Felly, gyda hynny o ragymadrodd, diolch yn fawr i'r pedwar ohonoch chi.
English: Thank you to you too.
Welsh: Diolch yn fawr iawn i chi hefyd.
English: Item 3 is papers to note. We have two letters. I'm sure you will have read them in detail. Is everyone content to note those? Thank you very much.
Welsh: Eitem 3 yw papurau i'w nodi. Mae yna ddau lythyr. Fe fyddwch chi wedi eu darllen nhw mewn manylder. Pawb yn hapus i'w nodi? Diolch yn fawr.
English: Item 4, a motion under Standing Order 17.42 to resolve to exclude the public from the remainder of the meeting so that we can discuss in private session. Everyone agreed? Everyone is agreed. Thank you.
Welsh: Eitem 4, cynnig o dan Reol Sefydlog 17.42 i benderfynu gwahardd y cyhoedd o weddill y cyfarfod a chynnal trafodaethau mewn sesiwn breifat. Pawb yn cytuno? Mae pawb yn cytuno. Diolch yn fawr.
English: The first item on our agenda this afternoon is questions to the Cabinet Secretary for Education, and the first question, Joyce Watson.
Welsh: Yr eitem gyntaf ar ein hagenda ni'r prynhawn yma yw'r cwestiynau i Ysgrifennydd y Cabinet dros Addysg, a'r cwestiwn cyntaf, Joyce Watson.
English: Thank you, Joyce. Making sure that all learners develop excellent language and communication skills is a key part of our national mission for education in Wales. Our national literacy and numeracy programme, and its key policies, including the national literacy and numeracy framework, are targeting literacy interventions, supporting us to achieve this aim.
Welsh: Diolch, Joyce. Mae sicrhau bod pob dysgwr yn datblygu sgiliau iaith a chyfathrebu rhagorol yn rhan allweddol o'n cenhadaeth genedlaethol ar gyfer addysg yng Nghymru. Mae ein rhaglen lythrennedd a rhifedd genedlaethol, a'i pholisïau allweddol, gan gynnwys y fframwaith llythrennedd a rhifedd cenedlaethol, yn targedu ymyriadau llythrennedd, gan ein cynorthwyo i gyflawni'r nod hwn.
English: I particularly want to welcome the Time to Talk, Listen and Play campaign that was launched last week by Welsh Government. We all know that helping children have an early grasp of language is hugely important not only as they progress through school, but through life and into the workplace. I really am a huge supporter of this programme, because I think that initiatives like this, which help children to learn through what they regard as fun rather than an educational setting, really will give them the very best start in education. And I'd be interested, Cabinet Secretary, if you would give us an outturn and an update in 12 months' time to see how this programme has been effective.
Welsh: Rwy'n arbennig o awyddus i groesawu'r ymgyrch Mae 'na Amser i Siarad, Gwrando a Chwarae, a lansiwyd yr wythnos diwethaf gan Lywodraeth Cymru. Gŵyr pob un ohonom fod helpu plant i ddysgu iaith yn gynnar yn hynod o bwysig, nid yn unig wrth iddynt gamu ymlaen drwy'r ysgol, ond drwy fywyd ac i'r gweithle. Ac rwy'n cefnogi'r rhaglen hon yn gryf, gan y credaf y bydd mentrau fel hyn, sy'n helpu plant i ddysgu drwy gael hwyl, yn hytrach na mewn lleoliad addysgol, yn rhoi'r dechrau gorau iddynt mewn addysg. A byddai gennyf ddiddordeb, Ysgrifennydd y Cabinet, pe baech yn rhoi alldro a diweddariad inni ymhen 12 mis, i weld pa mor effeithiol y bu'r rhaglen hon.
English: Thank you, Joyce. I'm glad that you like the Time to Talk campaign. I'm sure Members across the Chamber - well, hopefully, Members across the Chamber - will have seen the adverts on television and the materials that are available on social media. I think they're really engaging and fun, and they stress the importance to parents of the huge impact they can have by taking the time to talk to your children. To further strengthen early language and communication provision across Wales, we are investing £890,000 in foundation phase oracy programmes in 2017-18. That includes funding for the Time to Talk campaign, but also to fund the four regional educational consortia to work with schools to improve language development in the foundation phase.
Welsh: Diolch, Joyce. Rwy'n falch eich bod yn hoff o'r ymgyrch Mae 'na Amser i Siarad. Rwy'n siŵr fod yr Aelodau ar draws y Siambr - wel, gobeithio y bydd yr Aelodau ar draws y Siambr - wedi gweld yr hysbysebion ar y teledu, a'r deunyddiau sydd ar gael ar y cyfryngau cymdeithasol. Credaf eu bod yn wirioneddol ddiddorol a difyr, ac maent yn pwysleisio pwysigrwydd yr effaith enfawr y gall rhieni ei chael drwy roi amser i siarad â'ch plant. Er mwyn cryfhau darpariaeth gynnar o ran iaith a chyfathrebu ymhellach ledled Cymru, rydym yn buddsoddi £890,000 mewn rhaglenni llafaredd ar gyfer y cyfnod sylfaen yn 2017-18. Mae hynny'n cynnwys cyllid ar gyfer yr ymgyrch Mae 'na Amser i Siarad, ond hefyd er mwyn ariannu'r pedwar consortiwm addysgol rhanbarthol i weithio gydag ysgolion i wella datblygiad iaith yn y cyfnod sylfaen.
English: Cabinet Secretary, I have for many years been a member of the governing body of Meadowbank Special School, which is a school that delivers educational services for children with speech and language learning difficulties. It's been at its site in Gabalfa for over 40 years and was foremost in developing best practice in this area, not least with its parents and teachers doing so much to establish Afasic in the 1970s. I am gravely worried about Afasic's closure in Wales and what's going to happen to those skills, information and support that's been made available to parents, to teachers. I do hope that your officials will be monitoring this very, very carefully, and perhaps talking to your colleagues in the Welsh Government to ensure that a way is found that essential infrastructure, like charities such as Afasic, are kept going, because it's a great service they provide.
Welsh: Ysgrifennydd y Cabinet, ers blynyddoedd lawer, rwyf wedi bod yn aelod o gorff llywodraethu Ysgol Arbennig Meadowbank, sy'n ysgol sy'n darparu gwasanaethau addysgol ar gyfer plant ag anawsterau dysgu lleferydd ac iaith. Maent wedi bod ar y safle yn Gabalfa ers dros 40 mlynedd, ac roeddent ar flaen y gad o ran datblygu arferion gorau yn y maes hwn, yn enwedig wrth i'r rhieni a'r athrawon wneud cymaint i sefydlu Afasic yn y 1970au. Rwy'n bryderus iawn ynghylch cau Afasic yng Nghymru, a beth sy'n mynd i ddigwydd i'r sgiliau, gwybodaeth a chymorth a ddarperir i rieni, i athrawon. Rwy'n gobeithio y bydd eich swyddogion yn monitro hyn yn ofalus iawn, ac efallai'n siarad â'ch cydweithwyr yn Llywodraeth Cymru, er mwyn sicrhau bod modd cadw seilwaith hanfodol, fel elusennau megis Afasic, gan eu bod yn darparu gwasanaeth gwych.
English: First of all, can I thank you, David, for your service as a governor of this school? Like you, I am disappointed that Afasic Cymru trustees have decided to end their charitable status within Wales, although I understand they will continue to work at a UK level. I can give you an absolute assurance that I will be asking my officials to monitor very carefully the impact the closure of the charity will have, and to look to ways in which we can work across Government and across the voluntary sector,= to support those families whose children need additional help and support developing their language and communication skills.
Welsh: Yn gyntaf, a gaf fi ddiolch i chi, David, am eich gwasanaeth fel un o lywodraethwr yr ysgol hon? Fel chi, rwy'n siomedig fod ymddiriedolwyr Afasic Cymru wedi penderfynu dod â'u statws elusennol i ben yng Nghymru, er fy mod yn deall y byddant yn parhau i fod yn weithredol ar lefel y DU. Gallaf roi sicrwydd llwyr i chi y byddaf yn gofyn i fy swyddogion fonitro'r effaith y bydd cau'r elusen yn ei chael yn ofalus iawn, ac i edrych ar ffyrdd y gallwn weithio ar draws y Llywodraeth, ac ar draws y sector gwirfoddol, i gefnogi teuluoedd â phlant sydd angen cymorth a chefnogaeth ychwanegol i ddatblygu eu sgiliau iaith a chyfathrebu.
English: We know from figures provided by the Royal College of Speech and Language Therapists that over 50 per cent of children from socially deprived backgrounds may be starting school with impoverished communication, language and speech skills. Now, do you therefore share the Children's Commissioner for Wales's concerns that limiting the Government's childcare offer to only children of working parents, and not extending it to all children, actually risks widening that school-readiness gap amongst the socially deprived group that I referred to earlier?
Welsh: Fe wyddom, o ffigurau a ddarparwyd gan Goleg Brenhinol y Therapyddion Lleferydd ac Iaith, fod dros 50 y cant o blant o gefndiroedd difreintiedig yn gymdeithasol yn dechrau yn yr ysgol, o bosibl, gyda sgiliau cyfathrebu, iaith a lleferydd gwael. Nawr, a ydych chi, felly, yn rhannu pryderon Comisiynydd Plant Cymru fod cyfyngu cynnig gofal plant y Llywodraeth i blant rhieni sy'n gweithio yn unig, yn hytrach na'i ymestyn i bob plentyn, yn peri risg o ledu'r bwlch hwnnw o ran parodrwydd i ddechrau yn yr ysgol ymhlith y grŵp difreintiedig yn gymdeithasol y cyfeiriais atynt yn gynharach?
English: Llyr, I do recognise that these issues can be particularly acute in those communities and for families where there are high levels of social deprivation, which is why, as I said, we will be spending over £800,000 this year to develop our Time to Talk programme, so that we can work with families. Of course, the free childcare offer to working parents is just one of the schemes that the Welsh Government runs, and you'll be aware of the work of Families First and Flying Start, which are particularly targeted interventions at those families and communities that need the help the most, which include a childcare element of that, as well as working alongside parents to help parents do the best job that they can do in encouraging these skills in their youngsters before they start formal education.
Welsh: Llyr, rwy'n cydnabod y gall y materion hyn fod yn arbennig o ddifrifol yn y cymunedau hynny ac i bob teulu lle y ceir lefelau uchel o amddifadedd cymdeithasol, a dyna pam, fel y dywedais, y byddwn yn gwario dros £800,000 eleni i ddatblygu ein rhaglen Mae 'na Amser i Siarad, fel y gallwn weithio gyda theuluoedd. Wrth gwrs, mae'r cynnig gofal plant am ddim i rieni sy'n gweithio yn un o'r cynlluniau a roddwyd ar waith gan Lywodraeth Cymru, ac fe fyddwch yn gwybod am waith Teuluoedd yn Gyntaf a Dechrau'n Deg, sy'n ymyriadau a dargedir yn arbennig ar y teuluoedd a'r cymunedau sydd fwyaf o angen y cymorth, ac sy'n cynnwys elfen gofal plant yn hynny o beth, yn ogystal â gweithio law yn llaw â rhieni i'w cynorthwyo i wneud popeth a allant i annog y sgiliau hyn yn eu plant cyn iddynt ddechrau cael addysg ffurfiol.
English: Thank you, Mr Bennett. Violence and aggression in schools, against teachers or pupils, is completely unacceptable. In order to tackle such violence and aggression, in and outside the classroom, working with stakeholders, we must first understand why children are demonstrating these behaviours. Otherwise we are simply treating the symptoms and not the underlying causes of such behaviour.
Welsh: Diolch, Mr Bennett. Mae trais ac ymddygiad ymosodol mewn ysgolion, yn erbyn athrawon neu ddisgyblion, yn gwbl annerbyniol. Er mwyn mynd i'r afael â thrais ac ymddygiad ymosodol o'r fath, yn yr ystafell ddosbarth a thu allan iddi, gan weithio gyda rhanddeiliaid, mae'n rhaid inni ddeall yn gyntaf pam fod plant yn ymddwyn fel hyn. Fel arall, trin symptomau yn unig a wnawn yn hytrach na'r rhesymau sydd wrth wraidd ymddygiad o'r fath.
English: Yes. Thanks for that answer. I agree that we do need to understand. We also perhaps need to pursue a standard approach to monitoring the level of violence so that at least we can also ascertain how much actually is going on, which is something that the National Association of Schoolmasters Union of Women Teachers are currently calling for. So, would you be minded now to think about a standard approach to monitoring levels of violence in schools?
Welsh: Iawn. Diolch am eich ateb. Rwy'n cytuno bod angen inni ddeall. Efallai hefyd fod angen inni sicrhau dull safonol o fonitro lefel y trais fel y gallwn o leiaf ganfod hefyd faint sy'n digwydd mewn gwirionedd, sy'n rhywbeth y mae Cymdeithas Genedlaethol yr Ysgolfeistri ac Undeb yr Athrawesau yn galw amdano ar hyn o bryd. Felly, a fyddech bellach yn ystyried meddwl am ddull safonol o fonitro lefelau trais mewn ysgolion?
English: Thank you for that. I think it's, first of all, very important to recognise, as mentioned only recently in the latest chief inspector's report on the education system in Wales, that behaviour in schools is improving, and I would hate people to be listening to this question and thinking that we had a particularly acute problem. But clearly, as I said in my opening answer, any violence, whether that's directed towards fellow pupils or directed towards the staff of the school, is completely unacceptable to me. Welsh Government has issued guidance to schools and local authorities around safe and effective interventions, and I am always willing to consider what more steps Welsh Government can take to address these issues. I want Welsh schools to be safe, secure and happy places of learning and work.
Welsh: Diolch. Yn gyntaf, credaf ei bod yn bwysig iawn cydnabod, fel y crybwyllwyd yn ddiweddar yn adroddiad diweddaraf y prif arolygydd ar y system addysg yng Nghymru, fod ymddygiad mewn ysgolion yn gwella, a byddai'n gas gennyf pe bai pobl yn gwrando ar y cwestiwn hwn ac yn credu bod gennym broblem arbennig o ddifrifol. Ond yn amlwg, fel y dywedais yn fy ateb cychwynnol, mae unrhyw drais, boed tuag at gyd-ddisgyblion neu tuag at staff yr ysgol, yn gwbl annerbyniol i mi. Mae Llywodraeth Cymru wedi darparu canllawiau i ysgolion ac awdurdodau lleol ynghylch ymyriadau diogel ac effeithiol, ac rwyf bob amser yn barod i ystyried pa gamau ychwanegol y gall Llywodraeth Cymru eu cymryd i fynd i'r afael â'r materion hyn. Rwyf am i ysgolion Cymru fod yn lleoedd diogel a hapus i ddysgu ac i weithio ynddynt.
English: Cabinet Secretary, last week, I visited Monmouth Comprehensive's brand new school building, which is still to be finished admittedly, in the town of Monmouth, and that building is a fantastic, creative space that's designed to be open, transparent and to reduce the chances of physical violence happening in that space as much as is possible. But, of course, buildings are only half the story, and we know that violence takes many forms, particularly psychological violence, and in terms of schools and their pupils, cyber bullying. Can you update us on the Welsh Government's polices to tackle all forms of bullying, but specifically cyber bullying, which seems to be on the increase in certain areas?
Welsh: Ysgrifennydd y Cabinet, yr wythnos diwethaf, bûm yn ymweld ag adeilad newydd sbon Ysgol Gyfun Trefynwy, sydd heb ei orffen eto, rhaid cyfaddef, yn Nhrefynwy, ac mae'r adeilad hwnnw'n lle gwych a chreadigol a gynlluniwyd i fod yn agored, yn dryloyw ac i leihau'r posibilrwydd o drais corfforol yn y gofod hwnnw gymaint â phosibl. Ond wrth gwrs, hanner y stori'n unig yw adeiladau, a gwyddom fod trais yn bodoli ar sawl ffurf, yn enwedig trais seicolegol, ac o ran ysgolion a'u disgyblion, seiberfwlio. A allwch roi'r wybodaeth ddiweddaraf inni ynglŷn â pholisïau Llywodraeth Cymru i fynd i'r afael â phob math o fwlio, ond seiberfwlio yn benodol, gan ei bod yn ymddangos bod hynny ar gynnydd mewn rhai ardaloedd?
English: Thank you, Nick. I think school buildings can play a significant part in helping create that environment for our children, but we have to recognise that bullying can be a problem in all schools regardless of where they are and that can take many forms. We are updating our anti-bullying guidance 'Respecting Others', and the revised guidance will be published later this year. I have also undertaken to carry out a review into the specific issues around cyber bullying, online and internet social media safety, and will continue to work in this area. This is a relatively new aspect of bullying. In days gone past, children were able to return home to a safe space. These days, their mobile phones and devices allow a constant stream of chatter to continue, and we need to equip our children on how best to deal with that, how to behave responsibly online, and, if they come across behaviour that it is irresponsible, whom they can report that to, safe in the knowledge that, having reported it, action will be taken to support them.
Welsh: Diolch, Nick. Credaf y gall adeiladau ysgolion chwarae rhan bwysig yn cynorthwyo i greu'r amgylchedd hwnnw ar gyfer ein plant, ond mae'n rhaid inni gydnabod y gall bwlio fod yn broblem ym mhob ysgol, waeth ble y maent, ac y gall ddigwydd ar sawl ffurf. Rydym yn diweddaru ein canllawiau gwrthfwlio 'Parchu Eraill', a chyhoeddir y canllawiau diwygiedig yn ddiweddarach eleni. Rwyf hefyd wedi ymrwymo i gynnal adolygiad o'r problemau penodol sydd ynghlwm wrth seiberfwlio, diogelwch ar-lein ac ar y cyfryngau cymdeithasol ar y rhyngrwyd, a byddaf yn parhau i weithio yn y maes hwn. Mae hon yn agwedd gymharol newydd ar fwlio. Yn y gorffennol, roedd modd i blant ddychwelyd adref i le diogel. Bellach, mae eu ffonau a'u dyfeisiau symudol yn caniatáu i'r ffrwd gyson o glebran barhau, ac mae angen inni sicrhau bod ein plant yn gwybod sut orau i ymdopi â hynny, sut i ymddwyn mewn ffordd gyfrifol ar-lein, ac os ydynt yn dyst i ymddygiad anghyfrifol, pwy y gallant roi gwybod iddynt amdano gan fod yn ffyddiog, wrth roi gwybod amdano, y bydd camau'n cael eu cymryd i'w cefnogi.